《雨霁二首 其一》
宋代·方一夔

次第寻春不恨迟，春光偏在雨晴时。风林窍暖山飞鸟，潭洞门晴惊卧螭。

酒冽万家供笑语，土牛千耦乐耘耔。物华又逐年华转，惟有诗人老更衰。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。